DA Den Europæiske Unions Tidende L 329/26

KOMMISSIONENS BESLUTNING

af 17. november 2006

om ændring af beslutning 2005/432/EF om dyre- og folkesundhedsbetingelser og standardcertifikater for import fra tredjelande af kødprodukter til konsum og om ophævelse af beslutning 97/41/EF, 97/221/EF og 97/222/EF

(meddelt under nummer K(2006) 5444)

(EØS-relevant tekst)

(2006/801/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), særlig artikel 10, stk. 2, litra c),

under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (2), særlig artikel 8, stk. 4, artikel 9, stk. 2, litra b), og artikel 9, stk. 4, litra b) og c), og

ud fra følgende betragtninger:

(1) Visse henvisninger til definitioner i Kommissionens beslutning 2005/432/EF (3) bør ajourføres.

(2) Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne, Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer og Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum finder nu anvendelse, og det er derfor nødvendigt at ændre og opdatere Fællesskabets sundhedsmæssige betingelser og certifikatkrav vedrørende import til Fællesskabet af kødprodukter af tamkvæg, -svin, -får og -geder og tamdyr af hestefamilien, tamfjerkræ, opdrættet vildt, tamkaniner og vildtlevende vildt.

(3) Standardsundhedscertifikatet bør ændres for at lette anvendelsen af Traces, som er indført i henhold til Kommissionens beslutning 2003/623/EF af 19. august 2003 om udvikling af et integreret veterinærinformationssystem (Traces) (4).

(4) Der bør fastsættes en overgangsperiode, hvori certifikater udstedt i henhold til tidligere gældende lovgivning fortsat kan anvendes.

(5) Beslutning 2005/432/EF bør derfor ændres i overensstemmelse hermed.

(6) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

I beslutning 2005/432/EF foretages følgende ændringer:

1) Artikel 2 og 3 affattes således: »Artikel 2 Definition af kødprodukter Ved anvendelsen af denne beslutning gælder definitionen af kødprodukter i punkt 7.1 i bilag I til forordning (EF) nr. 853/2004. Artikel 3 Betingelser vedrørende arter og dyr Medlemsstaterne sikrer, at sendinger af kødprodukter, som importeres til Fællesskabet, er fremstillet af kød eller kødprodukter af følgende arter eller dyr: a) tamfjerkræ af følgende arter: høns, kalkuner, perlehøns, gæs og ænder b) husdyr af følgende arter: kvæg, herunder Bubalus bubalis og Bison bison, svin, får, geder og dyr af hestefamilien c) opdrættet vildt og tamkaniner som defineret i punkt 1.6 i bilag I til forordning (EF) nr. 853/2004 d) vildtlevende vildt som defineret i punkt 1.5 i bilag I til forordning (EF) nr. 853/2004.«

2) Bilag III erstattes af teksten i bilag I til nærværende beslutning.

3) Bilag IV erstattes af teksten i bilag II til nærværende beslutning.

Artikel 2

Denne beslutning finder anvendelse fra den 1. marts 2007.

Dyre- og folkesundhedscertifikater udstedt inden den dato, hvorfra denne beslutning finder anvendelse, kan dog anvendes indtil den 1. juni 2007.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. november 2006. På Kommissionens vegne Markos KYPRIANOU Medlem af Kommissionen

(1) EFT L 62 af 15.3.1993, s. 49. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33. Berigtiget i EUT L 195 af 2.6.2004, s. 12).

(2) EFT L 18 af 23.1.2003, s. 11.

(3) EUT L 151 af 14.6.2005, s. 3. Ændret ved beslutning 2006/330/EF (EUT L 121 af 6.5.2006, s. 43).

(4) EUT L 216 af 28.8.2003, s. 58.

BILAG I »BILAG III (standardfolke- og dyresundhedscertifikat for kødprodukter, der skal sendes til EF fra tredjelande)